**ZMLUVA O DIELO**

uzavretá podľa ust. § 536 a nasl. zákona č. 513/1991 Zb. Obchodného zákonníka v znení neskorších predpisov

medzi

**Objednávateľom:**

**Názov:**  Štátna ochrana prírody Slovenskej republiky

**Sídlo:** Tajovského 28 B, 974 01 Banská Bystrica

**V zastúpení:** Mgr. Daniel Baláž, generálny riaditeľ

**Bankové spojenie:** Štátna pokladnica

**Číslo účtu:** SK85 8180 0000 0070 0039 0899

**IČO:** 17058520

**DIČ:** 2021526188

**IČ DPH:** SK2021526188

(ďalej len „objednávateľ“)

**Zhotoviteľom:**

**Názov:**

**Sídlo:**

**V zastúpení:**

**Bankové spojenie: (Nazov banky**)

**Číslo účtu: (**IBAN)

**IČO:**

**IČ DPH:**

**Zapísaný:**

(ďalej len „zhotoviteľ“)

**Článok I.**

**Predmet zmluvy**

1. Predmetom zmluvy je zhotovenie diela  *„****Kečovo – Vyvieračka a Kečovo - Škrapy“***(ďalej len „dielo“) v rámci projektu „*Rozvoj liečebného turizmu v jaskyniach svetového dedičstva Aggtelekského a Slovenského krasu*“ Programu spolupráce, Interreg V-A SK-HU 2014-2020.
2. Zhotovenie diela pozostáva z realizácie stavebných prác v zmysle opisu a výkazu výmer, ktoré   
   sú súčasťou prílohy č. 1 tejto zmluvy.
3. Objednávateľ sa zaväzuje, že riadne dokončené dielo bez vád a nedostatkov prevezme, zaplatí za jeho zhotovenie dohodnutú cenu dohodnutú v tejto zmluve.
4. Zhotoviteľ sa zaväzuje zhotoviť pre objednávateľa dielo s odbornou starostlivosťou, podľa podmienok dohodnutých v tejto zmluve, v súlade so všetkými právnymi predpismi a technickými normami, ktoré sú platné na území Slovenskej republiky, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené dielo objednávateľovi v zodpovedajúcej kvalite podľa tejto zmluvy.
5. Záväzok zhotoviteľa k zhotoveniu stavby zahŕňa jeho povinnosť vykonať v rámci dohodnutej ceny práce aj práce naviac, ktoré nebolo možné v čase výberu zhotoviteľa predvídať, ale ktorých realizácia sa stane nevyhnutnou k naplneniu účelu zmluvy (okrem prác zapríčinených chybami alebo chybnými podkladmi).

**Článok II.**

**Čas plnenia a miesto plnenia**

1. Dielo uvedené v článku I. tejto zmluvy sa zhotoviteľ zaväzuje zhotoviť a dodať objednávateľovi do 90 dní odo dňa nadobudnutia účinnosti tejto zmluvy.
2. Uvedený termín je najneskoršie prípustný. Zmluvné termíny sú neprekročiteľné s výnimkou:

* vyššej moci (neočakávané prírodné javy, nepriaznivé klimatické podmienky),
* zmien rozsahu prác podľa písomných pokynov schválených štatutárnych orgánom objednávateľa.

1. Predĺžené lehoty plnenia sa určia podľa dĺžky preukázaného zdržania zmluvných strán**.**
2. Zhotoviteľ sa zaväzuje vykonať dielo v mieste plnenia, a to v katastrálnom území obce Kečovo (okres Rožňava) na pozemkoch s parcelným číslom KN „C“ č. 570/1 vedenej ako vodná plocha,   
   KN „E“ č. 797/141 vedenej ako trvalý trávny porast v súčinnosti s objednávateľom, ktoré sú zakreslené v mapách v prílohe č. 3. Príloha č. 3 tvorí neoddeliteľnú súčasť tejto zmluvy.
3. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy.
4. Dielo uvedené v článku I. tejto zmluvy sa považuje za riadne vykonané a odovzdané dňom podpisu Zápisnice o prevzatí stavebných prác**/**preberacieho protokolu objednávateľom bez výhrad, preberací protokol musí obsahovať tieto náležitosti:

* meno priezvisko a podpis osoby zodpovednej za odovzdanie,
* meno priezvisko a podpis osoby zodpovednej za prebratie diela,
* dátum prebratia diela,
* miesto prebratia diela a názov projektu pre ktorý je dielo vyhotovené.
* názov programu: *Programu spolupráce, Interreg V-A SK-HU 2014-2020*
* názov projektu*: Rozvoj liečebného turizmu v jaskyniach svetového dedičstva Aggtelekského   
  a Slovenského krasu (SKHU/1601/1.1/035)*

1. Objednávateľ sa zaväzuje prevziať riadne zhotovené dielo alebo jeho časť aj pred dohodnutým termínom odovzdania diela dohodnutým v článku II. ods. 1 tejto zmluvy.

**Článok III.**

**Cena a platobné podmienky**

1. Zmluvné strany sa dohodli, že zhotoviteľ zrealizuje dielo v súlade s jeho cenovou ponukou, pričom táto cenová ponuka (výkaz výmer) tvorí ako príloha č. 2 neoddeliteľnú súčasť tejto zmluvy.
2. Celková cena diela je zmluvnými stranami dohodnutá ako cena najvyššia, a to cena vo výške   
   .................. **EUR** **s DPH** (slovom: ................................. eur, .................... centov)   
   v zmysle cenovej ponuky, ktorá tvorí neoddeliteľnú súčasť tejto zmluvy.
3. Cena diela je stanovená ako cena maximálna, platí a kryje kvalitatívne, dodacie a platobné podmienky podľa tejto zmluvy.
4. V cene diela je zahrnutá príprava staveniska, jeho vybudovanie, prevádzka, údržba a vypratanie staveniska, náklady na nakladanie s odpadom, poistenie stavby po dobu trvania tohto zmluvného vzťahu.
5. Objednávateľ neposkytne zhotoviteľovi žiadne zálohové platby na vykonanie diela.
6. Dohodnutú cenu uhradí objednávateľ zhotoviteľovi na základe faktúry, ktoré zhotoviteľ vystaví objednávateľovi do 14 dní po podpise protokolu o odovzdaní diela objednávateľom bez výhrad. Zhotoviteľ je povinný predložiť objednávateľovi originály faktúry v **troch** vyhotoveniach.
7. Lehota splatnosti zhotoviteľom vystavenej faktúry za riadne a včas zhotovené a dodané dielo je 60 dní odo dňa jej doručenia objednávateľovi. Cenu diela je objednávateľ povinný uhradiť zhotoviteľovi na základe doručenej faktúry bankovým prevodom na účet zhotoviteľa uvedený v záhlaví tejto zmluvy. Zmluvné strany vyhlasujú, že 60 dňová lehota splatnosti faktúr vystavených zhotoviteľom objednávateľovi v žiadnom prípade nie je v hrubom nepomere k právam a povinnostiam vyplývajúcim zo zmluvy pre zhotoviteľa a takéto dojednanie odôvodňuje povaha predmetu plnenia v zmysle tejto zmluvy.
8. Faktúra musí mať tieto náležitosti:
   * + - označenie zmluvných strán, obchodné meno, adresu, sídlo, IČO, DIČ, IČ DPH,
       - číslo faktúry,
       - deň vystavenia a deň splatnosti faktúry,
       - u faktúr s uplatnením DPH sadzbou DPH v % a výšku v EUR,
       - fakturovanú sumu v EUR,
       - označenie osoby, ktorá faktúru vystavila,
       - pečiatku a podpis zodpovedného zástupcu zhotoviteľa,
       - označenie peňažného ústavu a číslo účtu na ktorý sa má platiť, konštantný a variabilný symbol,
       - názov diela v zmysle článku I. tejto zmluvy, za ktoré je faktúra vystavená,
       - názov programu: *Programu spolupráce, Interreg V-A SK-HU 2014-2020,*
       - názov projektu*: Rozvoj liečebného turizmu v jaskyniach svetového dedičstva Aggtelekského a Slovenského krasu (SKHU/1601/1.1/035)*
9. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

* 1. Zhotoviteľ je povinný:
     1. zhotoviť a odovzdať dielo riadne a včas v zmysle podmienok dohodnutých v tejto zmluve,
     2. v priebehu zhotovovania diela poskytnúť objednávateľovi na požiadanie informácie o stave jeho rozpracovanosti,
     3. bezplatne a bez zbytočného odkladu odstrániť chyby a nedostatky diela zistené v čase zhotovovania diela ako aj po jeho odovzdaní objednávateľovi,
     4. strpieť výkon kontroly/auditu zo strany oprávnených osôb v zmysle príslušných právnych predpisov SR a EU, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov, v znení neskorších predpisov, ako aj z uzatvorenej Zmluvy o poskytnutí finančného príspevku v súvislosti s realizáciou Projektov súvisiacich s touto zmluvou.“
  2. Objednávateľ je povinný:
     1. zabezpečiť zhotoviteľovi potrebnú súčinnosť pri zhotovovaní diela,
     2. zaplatiť zhotoviteľovi cenu diela vo výške dohodnutej v článku III. tejto zmluvy a v lehote splatnosti uvedenej na faktúre doručenej objednávateľovi v zmysle článku III. ods. 7 tejto zmluvy,
     3. riadne zhotovené dielo prevziať preberacím protokolom alebo vyhotoviť zápisnicu o prevzatí stavebných prác, v ktorom je povinný uviesť všetky nedostatky, ktoré má dielo v čase jeho prevzatia.

**Článok V.**

**Spôsob zhotovovania diela**

**A: Realizácia diela**

1. Zhotoviteľ zabezpečí realizáciu stavebných prác v zmysle priloženého opisu a výkazu/výmer, ktoré

sú súčasťou prílohy č. 1 tejto zmluvy.

1. Objednávateľ bude organizovať kontrolné dni na stavbe minimálne jedenkrát za mesiac. Funkciou technického dozoru objednávateľ poveruje Ing. Rendko Pavol.
2. Funkciou stavbyvedúceho zhotoviteľ poveruje \_\_\_\_\_\_\_\_\_\_\_\_\_\_\_\_\_\_\_\_\_ .
3. Objednávateľ odovzdá stavenisko zhotoviteľovi bez práv tretích osôb.
4. Zhotoviteľ zabezpečí priestor pre stavenisko po dobu trvania stavby a po dobu potrebnú pre vypratanie staveniska.
5. Zhotoviteľ je povinný odo dňa prevzatia staveniska viesť stavebný denník v jazyku slovenskom, a to v origináli a dvoch kópiách. Do denníka sa zaznamenávajú všetky skutočnosti súvisiace s plnením predmetu zmluvy (najmä časový plán a kvalita odvedených prác). Stavebný denník musí byť prístupný počas pracovnej doby na mieste staveniska.
6. Záznamy v stavebnom denníku je oprávnený robiť stavbyvedúci, prípadne jeho zástupca a ich nadriadení. Okrem nich sú oprávnení robiť záznam technický dozor objednávateľa, jeho nadriadení, orgány štátneho stavebného dohľadu, prípadne iné príslušné orgány štátnej správy a samosprávy   
   a prizvané osoby.
7. Objednávateľ alebo ním poverená osoba pri realizácii diela podľa zmluvy vykonáva technický dozor (§ 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov). Za týmto účelom má prístup na stavenisko.
8. Poverený zamestnanec objednávateľa je oprávnený dať pokyny, ktoré sú potrebné na vykonanie prác podľa zmluvy zhotoviteľovi. Pritom musí rešpektovať technologický postup prác. Zároveň je povinný označiť v mieste plnenia jednotlivé umiestnenia drobných stavebných prvkov.
9. Zhotoviteľ je povinný dodržiavať pri realizácii diela všetky záväzné a aj doporučené STN, bezpečnostné predpisy, všetky zákony a ich vykonávacie vyhlášky, právne predpisy SR, ktoré sa vzťahujú na vykonávané dielo a sú platné v dobe vykonávania diela, dodržiavať bezpečnosť a ochranu zdravia všetkých osôb v mieste staveniska, dodržiavať všetky všeobecno-záväzné právne predpisy týkajúce sa minimálnych bezpečnostných a zdravotných požiadaviek na stanovisku zabezpečí ich vybavenie ochrannými pomôckami, dodržiavať všeobecno-záväzné hygienické predpisy a interné predpisy objednávateľa na úseku bezpečnosti a ochrany zdravia pri práci a interných predpisov objednávateľa.
10. Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy
11. Zhotoviteľ zodpovedá za použité materiály, výrobky a technológie schválené pre územie Slovenskej republiky a s povoleným dovozom.
12. Zhotoviteľ je povinný zabezpečiť upratanie, likvidáciu a odvoz odpadu zo svojej činnosti a činnosti priamych dodávateľov investora podľa príslušných záväzných predpisov a nariadení.

**B: Odovzdanie diela:**

1. Dielo sa považuje za ukončené ak bolo protokolárne odovzdané a prevzaté.
2. Prevzatím diela prechádza nebezpečenstvo škody na objednávateľa.
3. Prevzatie predmetu diela môže byť odmietnuté pre vady, a to až do ich odstránenia.
4. Zhotoviteľ je povinný vopred oznámiť objednávateľovi, (najmenej 5 dní) kedy bude dielo pripravené na odovzdanie.
5. Zápisnicu o prevzatí stavebných prác/Protokol o odovzdaní a prevzatí diela spisuje objednávateľ ak to nebolo dohodnuté inak.
6. Zmluvné strany sa dohodli, že Zápisnicu o prevzatí stavebných prác/Protokol o odovzdaní a prevzatí diela bude obsahovať okrem základných údajov aj:

a) zhodnotenie kvality odovzdávaného a preberaného diela,

b) konštatovanie objednávateľa, že dielo preberá k určitému dňu, resp. nepreberá s uvedením dôvodov,

c) podpisy oprávnených zástupcov zmluvných strán,

d) konštatovanie, že dňom odovzdania a prevzatia diela bez vád a nedorobkov začína plynúť záručná doba diela a uvedenie príslušnej dĺžky jej trvania (minimálne 24 mesiacov)

e) prípadné objednávateľom dodatočne požadované práce, resp. súpis zrejmých vád a nedorobkov, ktoré nebránia riadnemu užívaniu diela, s termínom ich odstránenia.

1. Ak objednávateľ odmieta dodávku prevziať, je povinný uviesť dôvody. Po odstránení nedostatkov sa preberacie konanie opakuje v nevyhnutnom rozsahu a spíše sa dodatok k pôvodnej zápisnici/protokolu.
2. Zhotoviteľ je povinný odstrániť zariadenia, materiál a prípadné odpady do dátumu prevzatia diela.
3. Zhotoviteľ je povinný predložiť objednávateľovi súpis vykonaných stavebných prác najneskôr   
   do 14 dní od dátumu prevzatia diela.

**Článok VI.**

**Vlastnícke právo k dielu**

1. Vlastnícke právo k dielu špecifikovanému v článku I tejto zmluvy patrí až do jeho zhotovenia   
a dodania zhotoviteľovi. Prevzatím riadne a včas zhotoveného diela uvedeného v článku I. tejto zmluvy prechádza na objednávateľa vlastnícke právo k tomuto dielu.

**Článok VII.**

**Zodpovednosť za vady**

1. Vadou diela sa rozumie odchýlka v kvalite, rozsahu a parametroch diela, stanovených v tejto zmluve, technických normách a právnych predpisoch.
2. Zhotoviteľ je povinný reklamované vady diela odstrániť bezplatne a bez zbytočného odkladu.
3. Oznámenie vád (reklamácia) musí byť vykonané písomne. Reklamáciu je možné vykonať aj emailom alebo faxom s dodatočným písomným potvrdením, inak je tento spôsob reklamácie neplatný.

Reklamácia musí obsahovať označenie vady, miesta, kde sa vada nachádza.

1. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne dohodnutom v tejto zmluve, ak sa s objednávateľom nedohodnú inak.
2. Nároky objednávateľa z riadne reklamovanej vady sa riadia ustanovením § 564 Obchodného zákonníka.
3. V prípade, že zhotoviteľ oznámené (reklamované) vady neodstráni v lehote dohodnutej v tejto zmluve alebo dohodnutej písomne s objednávateľom odlišne od tejto zmluvy, napriek tomu, že ich uznal a objednávateľ vytvoril podmienky na ich odstránenie, má objednávateľ právo odstrániť vady iným spôsobom, a to na náklady zhotoviteľa.

**Článok VIII.**

**Sankcie**

1. Zmluvné strany sa dohodli, že v prípade omeškania zhotoviteľa s uskutočnením a odovzdaním diela alebo jeho časti uvedeného v článku I. tejto zmluvy riadne a včas je zhotoviteľ povinný zaplatiť objednávateľovi zmluvnú pokutu vo výške 0,03% denne z celkovej ceny diela uvedenej v článku III., a to za každý, aj začatý deň omeškania so zhotovením a odovzdaním diela alebo jeho časti.
2. Zmluvné strany sa dohodli, že v prípade omeškania objednávateľa s úhradou príslušnej faktúry za riadne a včas zhotovenú časť diela, je objednávateľ povinný zaplatiť zhotoviteľovi úrok z omeškania vo výške 0,03% denne z ceny faktúr, s úhradami ktorých je objednávateľ v omeškaní, a to za každý aj začatý deň omeškania.
3. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.
4. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku, alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.

**Článok XII.**

**Záverečné ustanovenia**

* 1. V prípade zmeny požiadaviek objednávateľa mimo rámec rozsahu diela a ceny diela dohodnutého v tejto zmluve, prípadne iných podmienok tejto zmluvy, budú tieto zmeny riešené na základe dohody zmluvných strán vo forme písomného dodatku k tejto zmluve.
  2. Akékoľvek spory vyplývajúce z tejto zmluvy alebo z právnych vzťahov vzniknutých na základe tejto zmluvy, budú zmluvné strany riešiť predovšetkým vzájomnou dohodou.
  3. Zmluvné strany po prečítaní zmluvy prehlasujú, že súhlasia s jej obsahom v celom rozsahu, čo potvrdzujú svojimi podpismi. Zmluva je prejavom ich slobodnej a vážnej vôle a nebola dojednaná v tiesni, ani za inak nevýhodných podmienok.
  4. Táto zmluva, ako aj jej všetky prípadné dodatky, sa vypracúva v štyroch vyhotoveniach, z ktorých jednu si ponechá zhotoviteľ a tri si ponechá objednávateľ, pričom každý rovnopis má platnosť originálu.
  5. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v “Centrálnom registri zmlúv“ ([http://www.crz.gov.sk/)](http://www.crz.gov.sk/).

Za objednávateľa: Za dodávateľa:

V Banskej Bystrici, dňa ............ V .........................................dňa ................

.............................................................. ..............................................................

Mgr. Daniel Baláž Meno a priezvisko

generálny riaditeľ ŠOP SR funkcia

**Prílohy:**

Príloha č. 1: Opis stavebných prác + nákresy jednotlivých stavebných/drobných prvkov   
Príloha č. 2: Cenová ponuka zhotoviteľa (ocenený výkaz výmer)

Príloha č. 3: Situačný nákres miesta plnenia diela